CELEX: 32010R1139
Language: da
Date: 2010-12-07 00:00:00
Title: Kommissionens forordning (EU) nr. 1139/2010 af 7. december 2010 om 141. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban

8.12.2010   
            
            
               DA
            
            
               Den Europæiske Unions Tidende
            
            
               L 322/6
            
         KOMMISSIONENS FORORDNING (EU) Nr. 1139/2010
   af 7. december 2010
   om 141. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (1), særlig artikel 7, stk. 1, litra a), og artikel 7a, stk. 1, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer. Ved forordning (EF) nr. 246/2006 (2) blev Ghunia Abdrabbah, Al-Bashir Mohammed Al-Faqih og Tahir Nasuf opført i bilag I. Det skete efter FN-sanktionskomitéens beslutning, som blev truffet i overensstemmelse med Sikkerhedsrådets resolution 1267(1999) vedrørende Al-Qaida og Taliban og tilknyttede personer og enheder, om at opføre dem på den konsoliderede liste.
            
         
               (2)
            
            
               Den 29. september 2010 annullerede Retten (3) forordning (EF) nr. 881/2002 for så vidt angår Ghunia Abdrabbah, Al-Bashir Mohammed Al-Faqih og Tahir Nasuf, idet den påstod, at retten til forsvar, retten til domstolsprøvelse og ejendomsretten ikke var blevet respekteret.
            
         
               (3)
            
            
               Kommissionen meddelte Ghunia Abdrabbah, Al-Bashir Mohammed Al-Faqih og Tahir Nasuf en begrundelse henholdsvis den 22. september 2009, den 7. august 2009 og den 11. august 2009, efter at ovennævnte retssag var blevet indledt. Det problem, som Retten påpegede, er blevet løst.
            
         
               (4)
            
            
               I lyset heraf bør afgørelsen om at opføre Ghunia Abdrabbah, Al-Bashir Mohammed Al-Faqih og Tahir Nasuf på listen erstattes af en ny afgørelse truffet i overensstemmelse med artikel 7a, stk. 1, i forordning (EF) nr. 881/2002 for at sikre overensstemmelse med FN-sanktionskomitéens beslutning og i betragtning af formålet med indefrysningen af pengemidler og økonomiske ressourcer ifølge forordning (EF) nr. 881/2002.
            
         
               (5)
            
            
               Denne nye afgørelse bør gælde fra den 11. februar 2006 i betragtning af den præventive natur af og målet med indefrysningen af pengemidler og økonomiske ressourcer i henhold til forordning (EF) nr. 881/2002 og nødvendigheden af at beskytte de legitime interesser blandt økonomiske operatører, som har regnet med den afgørelse, der blev truffet i 2006.
            
         
               (6)
            
            
               Ghunia Abdrabbah, Al-Bashir Mohammed Al-Faqih og Tahir Nasuf har allerede haft lejlighed til at fremsætte bemærkninger til de begrundelser, de er blevet meddelt, jf. artikel 7a, stk. 3 og artikel 7c, stk. 3, i forordning (EF) nr. 881/2002. Kommissionen har meddelt sanktionskomitéen disse bemærkninger og er i færd med at revurdere sine afgørelser om at indføre restriktive foranstaltninger over for dem i overensstemmelse med den procedure, der henvises til i artikel 7b, stk. 2, i forordning (EF) nr. 881/2002. Resultatet af revurderingen vil blive meddelt Ghunia Abdrabbah, Al-Bashir Mohammed Al-Faqih og Tahir Nasuf —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 11. februar 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. december 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 139 af 29.5.2002, s. 9.
   
      (2)  EUT L 40 af 11.2.2006, s. 13.
   
      (3)  Fælles sager T-135/06 til T-138/06.
   
      BILAG
      I bilag I til forordning (EF) nr. 881/2002 foretages følgende ændring:
      Følgende punkter under overskriften »Fysiske personer« bekræftes:
      
                  (a)
               
               
                  Ghuma Abd’rabbah (alias a) Ghunia Abdurabba, b) Ghoma Abdrabba, c) Abd’rabbah, d) Abu Jamil, e) Ghunia Abdrabba). Adresse: Birmingham, Det Forenede Kongerige. Fødselsdato: 2.9.1957. Fødested: Benghazi, Libyen. Nationalitet: Britisk. Den i artikel 2a, stk. 4, litra b), omhandlede dato: 7.2.2006.
               
            
                  (b)
               
               
                  Abd Al-Rahman Al-Faqih (alias a) Mohammed Albashir, b) Muhammad Al-Bashir, c) Bashir Mohammed Ibrahim Al-Faqi, d) Al-Basher Mohammed, e) Abu Mohammed, f) Mohammed Ismail, g) Abu Abd Al Rahman, h) Abd Al Rahman Al-Khatab, i) Mustafa, j) Mahmud, k) Abu Khalid). Adresse: Birmingham, Det Forenede Kongerige. Fødselsdato: 15.12.1959 Fødested: Libyen. Den i artikel 2a, stk. 4, litra b), omhandlede dato: 7.2.2006.
               
            
                  (c)
               
               
                  Tahir Nasuf (alias a) Tahir Mustafa Nasuf, b) Tahar Nasoof, c) Taher Nasuf, d) Al-Qa'qa, e) Abu Salima El Libi, f) Abu Rida), g) Tahir Moustafa Nasuf, h) Tahir Moustafa Mohamed Nasuf). Adresse: Manchester, Det Forenede Kongerige. Fødselsdato: a) 4.11.1961, b) 11.4.1961. Fødselssted: Tripoli, Libyen. Nationalitet: Libysk. Pasnummer: RP0178772 (libysk pas). Nationalt identifikationsnr.: PW548083D (Britisk sygesikringsnr.). Andre oplysninger: Bosiddende i Det Forenede Kongerige pr. januar 2009. Den i artikel 2a, stk. 4, litra b), omhandlede dato: 7.2.2006.